polyglot-tagger/wikipedia-language-snippets-filtered huggingface dataset:
இவருக்கு 11 வயதாக இருந்தபோது கேரள கலாமண்டலத்தில் சேர்ந்தார். இவர் ஒரு ஏழைக் குடும்பத்தைச் சேர்ந்தவர். இவரது பெற்றோர் சேர்க்கைக் கட்டணத்தை செலுத்த சிரமப்பட்டனர் - தற்செயலாக "ஒரு இந்து மற்றும் ஒரு கிறிஸ்தவர்" இவருக்கு கலை நிறுவனத்தில் சேர்க்க உதவினர். பின்னர் ஐதர் அலி தனது சுயசரிதையில் இதை நினைவு கூர்ந்தார்.
அலியபாத்து-இ மாலெகி என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 47 நபர்கள் ஆகும். இந்த நபர்கள் மொத்தம் 9 குடும்பங்களில் வாழ்ந்து இருந்தனர்.
பாலினம் பல அறிவுப் புலங்களில் பேசத்தகு பொருளாகும். இப்புலங்களில்; இலக்கியக் கோட்பாடு, நாடகப் பயில்வுகள், திரைப்படக் கோட்பாடு, நிகழ்த்துதிறன் கோட்பாடு, வளர்கலை வரலாறு, மானிடவியல், சமூகவியல், சமூக மொழியியல், உளவியல் போன்றன அடங்கும். என்றாலும், இப்புலங்கள் சிலவேளைகளில் தங்கள் அணுகுமுறைகளில் பாலினம் எப்படி பயிலப் படுகிறது, ஏன் பயிலப் படுகிறது என்பதில் வேறுபடுகின்றன. குறிப்பாக, மானிடவியல், சமூகவியல், உளவியல் புலங்களில், பாலினம் ஒரு நடைமுறையாகப்பயிலப்படுகிறது; அதேவேலையில் பண்பாட்டுப் பயிவுகளில் பாலின உருவகப்படுத்தல் ஆய்வுக்கு உள்ளாகிறது. அரசியலில், பாலினத்தை அரசியல் செயற்பாட்டாளர்கள் பல்வேறு சிக்கல்களில் தம் இருப்பை நிலைநிறுத்திக்கொள்ள பயன்படுத்தும் அடிப்படை உரையாடலாகிறது. பாலினப் பயில்வுகள் தன்னளவில் ஒரு தனிப்புலமாகும்; இது பல்வேறு புலங்களில் இருந்து தனது முறைகளையும் அணுகுமுறைகளையும் வகுத்துக் கொள்கிறது.
" ஒருவர் பெண்ணாகப் பிறப்பதில்லை;ஒருவர் அப்படி ஒருவராக ஆகிறார்." எனப் பாலினம் பற்றிக் கூறினார் சீமோன் தெ பொவாயேர். பாலினப் பயில்வுகளில் இந்தக் கண்ணோட்டம் "பாலினம்" எனும் சொல் அதன் முழுமையான பொருளில் ஆண்மையையோ பெண்மையையோ பற்றிய சமூக, பண்பாட்டுப் புனைவுகளைச் சுட்டவேண்டுமே தவிர, ஆணாகவோ பெண்ணாகவோ பிறந்த நிலையை அன்று என்பதை முன்வைக்கிறது என்றாலும்மனைத்துக் கோட்பாட்டாளர்களும் இக்கண்ணோட்டத்தைக் கொண்டிருப்பதில்லை. பொவாயேரின் கண்ணோட்டத்தைப் பல சமூகவியலாளர்கள் ஏற்றாலும் பாலினப் பயில்வுகள் புலத்தில் பல்வேறு பின்னணி கொண்ட பங்களிப்பாளர்களும் எதிர்பார்வையுள்ளவர்களும் பலர் உள்ளனர். உளப்பகுப்பாய்வியலாளரான யாக்குவெசு இலக்கானும் பெண்ணியலாளரான யூடித் பட்லரும் இந்நிலைப் பார்வையுள்ளவருக்கு நல்ல எடுத்துகாட்டாக அமைவர்.
ஒவ்வொரு புலமும் " பாலினத்தை" ஒரு நடைமுறையாகவும் சிலவேளைகளில், நிகழ்த்தல்சார் கிளத்தலாகவும் சுட்டுகின்றன. யூலியா கிரிசுத்தேவா விளக்கிய உளப் பகுப்பாய்வுசார் பெண்ணியக் கோட்பாட்டுக் கருத்தினங்களும் பிராக் எல். எத்திங்ரின் கருத்தினங்களும் (பெண்ணிய-முன்தாய்மை-தாய்மை அணி உணர்வு, விளிம்பிணைப்புக் காமம், " அணிசார் பெயர்-அகத்தன்மை", "முதன்மை தாய்-வியன்புனைவுகள்" "), பிராய்டு, இலக்கான் ஆகிய இருவரது தாக்கமுற்ரவையே எனலாம்; இப்போது பாலினப் பயில்வுகளில் பருண்மை உறவுகள் கோட்ட்பாடு பேரளவில் தாக்கம் செலுத்துகிறது.
கில்லர்மனின் கூற்றுப்படி, பாலினத்தை மூன்று வகைகளாக, பாலின அடையாளம், பாலின மெய்ப்பாடு, உயிரியல் பால்பிரிப்பு எனப் பிரிக்கலாம். இந்த வகைகள் பாலினத்தைச் சமூக, உயிரியல், பண்பாட்டுப் புனைவுகளாக பிரித்தலைக் குறிக்கின்றன. இந்தப் புனைவுகள் எப்படி ஆண்மையும் பெண்மையும் நெகிழ்திற உறுப்படிகள் என்பதைக் காட்டுகின்றன; மேலும், இவற்றின் பொருள் தம் பல்வேறு சூழல் கட்டுத்தளைகளைச் சார்ந்து அலைவுறுகின்றன என்பதையும் சுட்டுகின்றன.
பாலினப் பயில்வுகள் பாலினத்தையும் பாலுணர்வையும் இலக்கியம், மொழி, புவியியல், வரலாறு, அரசியல், சமூகவியல், மானுடவியல், திரைப்படக் கோப்பாடு, ஊடகப் பயில்வுகள், மாந்த வளர்ச்சி, சட்டம், பொதுநலவாழ்வு, மருத்துவம் ஆகிய புலங்களில் பயில்கின்றன. மேலும், பாலினம், பாலுணர்வு சார்ந்த கருத்தினங்களுடன் ஊடாடும் இனம், இனக்குழு, இருப்பிடம், பொருளியல் வகுப்பு, நாட்டினம், ஊனம் ஆகியவற்றையும் பயில்கின்றன.
பாலினப் பயில்வுகள் என்பது பாலின அடையாளத்தையும் பாலின உருவகிப்பையும் பயிலும் பலதுறையிடைப் புலமாகும். இது மகளிர் பயில்வுகள், ஆடவர் பயில்வுகள், பெண்ணியம், பாலினம், பாலின அரசியல், விதிர்நிலைப் பயில்வுகள் ஆகியவற்றை உள்ளடக்கும். சிலவேளைகளில், பாலினப் பயில்வுகள் மாந்த இனப் பாலுணர்வுப் பயில்வுடன் இணைந்தே பயிலப்படுகிறது.
இதற்கான சிகிச்சையாக குறிப்பிடட புரதத்தின் அளவைக் குறைப்பதில் சிகிச்சை மேற்கொள்ளப்படுகிறது. அடிப்படை காரணத்தை தீர்மானிப்பதன் மூலமும் சிகிச்சையளிப்பதன் மூலமும் இது சில நேரங்களில் அடையப்படலாம். புரதத்திரட்சி தசைநோய் ஆண்டுக்கு ஒரு மில்லியன் மக்களுக்கு சுமார் 3 முதல்13 நபர்களுக்கும், புரதத்திரட்சி தசைநோய் ஆண்டுக்கு ஒரு மில்லியன் மக்களுக்கு 2 பேருக்கும் ஏற்படுகிறது. இந்த இரண்டு வகைகளின் வழக்கமான வயது 55 முதல் 60 வயது வரை ஆகும். சிகிச்சையின்றி, ஆயுட்காலம் ஆறு மாதங்கள் முதல் நான்கு ஆண்டுகள் வரை இருக்கும். வளர்ந்த நாடுகளில் 1,000 பேருக்கு ஒருவர் புரதத்திரட்சி தசைநோயால் இறக்கின்றனர். புரதத்திரட்சி தசைநோய் குறைந்தது 1639 ஆம் ஆண்டு முதல் விவரிக்கப்பட்டுள்ளது.
சிறுநீரகங்களில் அமிலாய்டு படிவு, சிறுநீரகச் சிதைவு என்றழைக்கப்படும் சிறுநீரக நோய்த்தொகைக் குறியை ஏற்படுத்தக்கூடும், இதன் விளைவாக சிறுநீரகத்தின் வடிகட்டும் திறன் குறைந்து, புரதங்களைத் தக்கவைத்துக் கொள்ளும் திறனும் குறைகிறது. சிறுநீரகச் சிதைவின் இரண்டு உயிர்வேதியியல் குறிப்பான்களான கிரியேட்டினின் மற்றும் இரத்த யூரியா செறிவு ஆகியவை இருந்தோ அல்லது இல்லாமலோ நெஃப்ரோடிக் நோய்க்குறி ஏற்படுகிறது. அமிலாய்டோசிஸில், சிறுநீரகங்கள் 91–96% மக்களில் ஈடுபட்டுள்ளன, சிறுநீரில் உள்ள புரதம் முதல் சிறுநீரக நோய்த்தொகைக்குறி மற்றும் அரிதாக நாள்பட்ட சிறுநீரக நோய் வரையிலான அறிகுறிகள் ஏற்படுகின்றன்.
புரதத்திரட்சி தசைநோய் ; அமிலோய்டோசிஸ் அல்லது அமிலாய்ட் திரட்சி நோய் என்பது ஒரு நோய்க்குழு ஆகும். இதில் அமிலோயிட் இழையங்கள் என அழைக்கப்படும் ஓர் அசாதாரண புரதம் திசுக்களில் சேர்ந்து ஓர் கட்டமைப்பை உருவாக்குகிறது. இதன் அறிகுறிகள் வகையைப் பொறுத்தது. மேலும் பெரும்பாலும் அடிக்கடி மாறிபடக்கூடியது. வயிற்றுப்போக்கு, எடை இழப்பு, சோர்வாக உணருதல், நாக்கு விரிவடைதல், இரத்தப்போக்கு, உணர்வின்மை, நிற்கும்பொழுது அல்லது அமரும்பொழுது ஏற்படும் உடல் அழுத்தக்குறை, கால்கள் வீக்கமடைதல் அல்லது மண்ணீரல் விரிவாக்கம் ஆகியவை அவற்றில் அடங்கும்.
சுமார் 30 வெவ்வேறு வகையான புரதத்திரட்சி தசைநோய்கள் உள்ளன, ஒவ்வொன்றும் ஒரு குறிப்பிட்ட புரதத்தின் தவறான மடிப்பினால் ஏற்படுகின்றன. சில மரபணு, மற்றவர்கள் வாங்கியவை. அவை குறிப்பிட்ட இடம் மற்றும் முறையான வடிவங்களாக தொகுக்கப்பட்டுள்ளன. இலேசான சங்கிலி , வீக்கம் , டயாலிசிஸ் , மற்றும் பரம்பரையும் முதுமையும் ஆகியவை முறையான நோய்களின் நான்கு பொதுவான வகைகளாகும்.
சிறுநீரில் புரதம் காணப்படும்போது, உறுப்பு விரிவாக்கம் இருக்கும்போது, அல்லது பல புற நரம்புகளில் பிரச்சினைகள் காணப்படும்போது நோயறிதல் கண்டறியப்படுகிறது. ஏன் என்பது தெளிவாகத் தெரியவில்லை. உயிரகச்செதுக்கு மூலம் நோய் கண்டறிதல் உறுதிப்படுத்தப்படுகிறது. மாறுபட்ட அறிகுறிகள் காரணமாக, ஒரு நோயறிதலை அடைய பெரும்பாலும் சிறிது நேரம் ஆகலாம்.
புரதத்திரட்சி தசைநோயின் இருப்பானது பரந்த மற்றும் அமிலாய்டு திரட்டலின் தளத்தைப் பொறுத்தது. இவை திரளும் இடமாக சிறுநீரகம் மற்றும் இதயம் ஆகியவை மிகவும் பொதுவான உறுப்புகள் உள்ளன.
இந்த புல்லானது 1.3 முதல் 3 மீ வரை மிக உயரமான வெளிர் பச்சை நிறமானதாகவும், வலுவான மெல்லிய தண்டுடன் வளர்கிறது. இந்த பயிர் மெதுவாக வளர்கிறது, பூக்க மூன்று மாதங்கள் ஆகும்; அது பூத்தவுடன், அதை அறுவடை செய்யலாம். இதன் ரோஜா மலர் நறுமணத்தினால் பாம்ரோஸ் என்ற பெயரைப் பெற்றது. இது உலகம் முழுவதும் ரோஜா வாசனை கொண்ட வாசனை திரவியங்கள் மற்றும் அழகுசாதனப் பொருட்களுக்காக பரவலாகப் பயன்படுத்தப்படுகிறது. இது கொசு விரட்டி மற்றும் சுவை புகையிலை பொருட்களை தயாரிக்கப் பயன்படுகிறது. இது மருத்துவ தீர்வுகள் மற்றும் நறுமருந்து சிகிச்சை போன்றவற்றிற்கு பயன்படுத்தப்படுகிறது .
ஜெரனியோல் என்ற ரசாயன கலவை கொண்ட இந்த தாவரத்தில் இருந்து எடுக்கப்படும் ஆவி எண்ணெய்யானது வாசனைக்காகவும், பல பாரம்பரிய மருத்துவம், பூச்சி விரட்டி போன்றவற்றிற்றாகவும் பயன்படுத்தப்படுகிறது. தனியங்கள் மற்றும் பீன்ஸ் போன்றவற்றை சேமித்து வைக்கும் இடத்தில் இந்த எண்ணெய்யை பூச்சி விரட்டியாக பயன்படுத்தும்போது பயனுள்ளதாக இருக்கும் நிரூபிக்கப்பட்டுள்ளது மேலும் இது நூற்புழுக்களுக்கு எதிராக ஒட்டுண்ணிப் புழுவெதிரியாகவும், மற்றும் எதி்ர்பூஞ்சையாகவும் கொசு விரட்டியாகவும் பயன்படுத்தப்படுகிறது.
தைலப்புல் என்பது இந்தியா மற்றும் இந்தோசீனாவை பூர்வீகமாகக் கொண்ட எலுமிச்சைப் புல் இனத்தைச் சேர்ந்த ஒரு வகை புல் ஆகும். இதன் நறுமண எண்ணெய்க்காக பல இடங்களில் பரவலாக பயிரிடப்படுகிறது. இது பாம்ரோஸ் என்ற பொதுவான பெயரால் நன்கு அறியப்படுகிறது, ஏனெனில் இதன் மணமானது இனிப்பு மற்றும் ரோஜா மணத்தை ஓத்ததாக இருக்கும்.
ரோஜா பூவை ஒத்த வாசனை கொண்ட தைலப்புல் எண்ணெய்யானது சோப்பு, அழகுசாதனப் பொருட்கள, ஊதுவத்தி போன்றவற்றில் சேர்க்கப்படுகிறது.
இடுக்கி, செறுதோணி மற்றும் குலமாவு அணைகள் 33 சதுர கிமீ. பரப்பளவில் உள்ளன. இந்த மூன்று அணைகளின் கட்டுமானமானது 60 கிமீ² செயற்கை ஏரியை உருவாக்குகிறது. இதில் சேமிக்கப்படும் நீரானது மூலமட்டத்தில் உள்ள மின் நிலையத்தில் மின்சார உற்பத்திக்குப் பயன்படுத்தப்படுகிறது .
குளமாவு அணை என்பது பெரியாறு ஆற்றின் ஈர்ப்பு / கொத்து அணை ஆகும். இது இந்திய மாநிலமான கேரளத்தில் உள்ள இடுக்கி நீர் மின் ஆற்றல் திட்டத்துடன் தொடர்புடைய மூன்று அணைகளில் ஒன்றாகும். இந்த அணையானது தொடுபுழா - புலியன்மலா மாநில நெடுஞ்சாலை , 23 இல் இமைந்துள்ளது. இது இடுக்கி அணையிலிருந்து, 22 கி.மீட்டர் தொலைவிலும், செறுதோணி அணையிலிருந்து 22 கி.மீ. தொலைவிலும், தொடுபுழாவிலிருந்து 38 கி.மீ தொலைவிலும் அமைந்துள்ளது.
மேல்மாந்தை என்பது முன்னொரு காலத்தில் மாந்தை என்பது ஆட்டு கொட்டாரம் மேல்மாந்தைஒருங்கிணைந்த ஆட்டுக் கூட்டத்தை குறிக்கும் சொல் ஆகும். பெத்தனாட்சி கம்பளத்து நாயக்கர் இனத்தைச் சேர்ந்தவள். பெத்தனாட்சி பூர்வீகம் திருச்செந்தூர் பக்கம் என்றாலும் வளர்ந்தது எல்லாம் மேல்மாந்தை.
1888 ஆம் ஆண்டில், ஆறாவது ஆஸ்திரேலிய அணி மூன்று தேர்வுத் துடுப்பாட்டப் போட்டி மற்றும் 30 க்கும் மேற்பட்ட முதல் தரத் துடுப்பாட்டப் போட்டிகளில் பங்கேற்க இங்கிலாந்து சென்றது. இந்த அணி ஒப்பீட்டளவில் பலவீனமானதாகக் கருதப்பட்டது, குறிப்பாக மட்டயாட்டத்தில், அதில் தேர்வாகியிருந்த நான்கு வீரர்களுக்கு மட்டுமே இங்கிலாந்தின் மைதானங்கள் குறித்த முன் அனுபவம் இருந்தது. ஹேரி அல்தாம் இந்த அணி ஆஸ்திரேலியாவை விட்டு வெளியேறுவதை விமர்சித்தனர்.".ஜார்ஜ் கிஃபென் மற்றும் ஹாரி மோசஸ் ஆகியோரிடம் டபிள்யூ. ஜி. கிரேஸ் தனது அதிருப்தியினை வெளிப்படுத்தினார். இவர் ஆஸ்திரேலியாவின் சிறந்த வீரர்கள் இந்த அணியுடன் பயணம் செய்யவில்லை, மேலும் இவர்கள் ஃப்ரெட் ஸ்போஃபோர்த்தினைப் பந்துவீச்சில் தேர்வு செய்யவில்லை எனக் குறிப்பிட்டார். சுற்றுப்பயணத்தின் போது சிட்னியைச் சேர்ந்த பன்முக வீரரான சமி ஜோன்ஸ், பெரியம்மை நோயால் பாதிக்கப்பட்டார், மற்றும் ஆஸ்திரேலியர்கள் பதின்மூன்று பேர் கொண்ட அணியைக் கொண்டிருந்ததால், வூட்ஸ் அந்த அணியில் அழைக்கப்பட்டார்.
இவருக்கு 16 வயதாக இருந்தபோது, உட்ஸின் தந்தை இவரையும் இவரது தம்பி ஹாரிஸையும் இங்கிலாந்தில் கல்வியை கற்பதற்காக அனுப்ப முடிவு செய்தார். பள்ளியில் இருந்தபோது, வூட்ஸ் நகர துடுப்பாட்ட சங்கத்தில் விளையாடினார், மேலும் அந்த ஆண்டின் முடிவில் வெளியிடப்பட்ட மட்டையாட்ட சராசரிகளில் ஏழாவது இடத்தில் இருந்தார். அதில் அதிகபட்சமாக இறுதிவரை ஆட்டமிழக்காமல் 42 ஓட்டங்கள் எடுத்தார் . ஆகஸ்ட் 1884 ஆம் ஆண்டில் இவர் பிரைட்டன் கல்லூரியில் சேர்ந்தார். மேலும் இரண்டு துடுப்பாட்டப் போட்டிகளில் விளையாடிய பிறகு, கால்பந்து போட்டிகள் தொடங்கியது. கோடை காலத்தில் துடுப்பாட்டம் மற்றும் குளிர்காலத்தில் ரக்பி கால்பந்தினை விளையாடினார். சில வாரங்களுக்குப் பிறகு, இவர் பள்ளி மற்றும் சசெக்ஸ் கவுண்டி கால்பந்து அணி ஆகிய இரண்டிற்கும் கோல் காப்பாளராக விளையாடினார் .
சாமுவேல் மோசஸ் ஜேம்ஸ் உட்ஸ் ஓர் ஆஸ்திரேலிய வீரர் ஆவார். இவர் ஆத்திரேலியத் துடுப்பாட்ட அணி மற்றும் இங்கிலாந்து துடுப்பாட்ட அணி ஆகிய இரண்டு அணிகளுக்காவும் தேர்வுத் துடுப்பாட்டப் போட்டிகளில் விளையாடியுள்ளார்.ரக்பி யூனியனில் இங்கிலாந்து அணிக்காக பதின்மூன்று முறை விளையாடியுள்ளார். இதில் ஐந்து முறை தலைவராக இருந்தார். இவர் இங்கிலாந்தில் கால்பந்து மற்றும் வளைதடிப் பந்தாட்டம் ஆகிய இரண்டிலும் மாவட்ட அளவிலான போட்டிகளில் விளையாடினார். துடுப்பாட்டத்தினை முதன்மையாகக் கொண்ட இவர் இருபத்தி நான்கு ஆண்டு வாழ்க்கையில் நானூறு முதல் தரத் துடுப்பாட்டப் போட்டிகளில் விளையாடினார். இந்த போட்டிகளில் பெரும்பாலானவை 1894 முதல் 1906 வரை இவர் தலைவராக இருந்த சோமர்செட் துடுப்பாட்ட அணிக்காக விளையாடினார்.
இவரது துடுப்பாட்டத்தில் இருந்து ஓய்வு பெற்று நீண்ட காலத்திற்குப் பிறகும் இவர் சோமர்செட்டில் மிகவும் பிரபலமான மற்றும் நன்கு அறியப்பட்ட நபராக இருந்தார். இவர் இறந்தபோது, டவுன்டன் துக்க நிலையில் இருந்தார். ஆர்.சி. ராபர்ட்சன்-கிளாஸ்கோ இவரைப் பற்றி : "நீங்கள் டவுண்டனைத் தெரிந்து கொள்ள விரும்பினால், ஒரு கோடை காலையில் போட்டிக்கு முன்பாக சாம் உட்ஸுடன் மைதானத்தைச் சுற்றி நடக்கவும். சாம், சோமர்செட்டின் காட்பாதர் ஆவார். "என எழுதினார்
அல்டா பெர்கெர்சன் கெட்மார்க்கின் எசுடேஞ்சில் உள்ள சாசுடாட் என்ற பண்ணையில் வழக்கறிஞர் கிறிஸ்டியன் ஃபிரடெரிக் பெர்கெர்சன் மற்றும் அவரது மனைவி மேரி பெட்ரின் ஓல்சன் ஆகியோருக்குப் பிறந்தார். இவருக்கு மார்த்தா மற்றும் சோஃபி என்ற இரண்டு மூத்த சகோதரிகள் இருந்தனர். அல்டாவுக்கு இரண்டு வயதாக இருந்தபோது இவரது பெற்றோர் விவாகரத்து செய்தனர். மேலும் இவர் தனது தாயுடன் அமார் என்ற இடத்திற்குச் சென்றார். அல்டாவுக்கு பன்னிரண்டு வயதாக இருந்தபோது இவரது குடும்பம் பின்னர் கிறிஸ்டியானியாவுக்குச் சென்றது. இவர் தனது பதினேழு வயதிலிருந்தே ஒரு கடையில் வேலை செய்யத் தொடங்கி, குடும்பத்திற்கு உதவினார். இந்த காலகட்டத்தில் இவர் கிறிஸ்டியானியாவின் இளைஞர்களிடையே ஒரு தீவிர மைய நபராக இருந்தார். 1887 இல் இவர் எழுத்தாளர் ஆர்னே கார்போர்க் என்பவரை மணந்தார்.
இவரது முதல் புதினமான எட் ஃப்ரிட் ஃபோல்ட் 1892 இல் அநாமதேயமாக வெளியிடப்பட்டது. இவரது புதினமான எலி 1915இல் இடச்சு மொழியிலும், 1916 இல் சுவீடிய மொழியிலும், இடச்சுமொழியிலும் மொழிபெயர்க்கப்பட்டது. மற்ற புதினங்கள் மோட் சோலன் , காடென். ப்ரெஸ்டெடெட்டரென் எல்ஸ் மேரி லிண்டஸ் ஆப்டெக்னெல்சர் , மென்ஸ் டேன்சன் கார் , ஐ ஹல்ட்ரெஸ்காக் , நார் ஹெகன் ப்ளோம்ஸ்ட்ரர் , கிரகூபன் , ட்ரோல்ஹைமன் , ஹெலன்ஸ் வரலாறு மற்றும் ஹில்ட்ரிங் . கோர்ன்மோ மற்றும் சிம்ரா ஆகிய கவிதைத் தொகுப்புகளை இவர் வெளியிட்டுள்ளார்.
அல்டா கார்போர்க் இவர் ஓர் நோர்வே எழுத்தாளரும், புதின ஆசிரியரும், நாடக ஆசிரியரும், கவிஞரும், நாட்டுப்புற நடனக் கலைஞரும் மற்றும் நாடக பயிற்றுவிப்பாளருமாவார். இவர் ஆர்னே கார்போர்க் என்பவரை மணந்தார். இவர் புனாட் எனப்படும் நாட்டுப்புற உடைகளின் பாரம்பரியத்தில் ஆர்வத்தைத் தூண்டுவதற்காக மிகவும் பிரபலமானவர்.
இவர் ஒரு பேச்சாளர் மற்றும் கட்டுரை எழுத்தாளராக சமகால விவாதங்களில் பங்கேற்றார். சின்க் ஓக் செக்ன், எட்டா, சாம்டிடென், டென் 17 டி மை, டாக் பிளேட் மற்றும் வெர்டென்ஸ் கேங் போன்ற பத்திரிகைகள் மற்றும் செய்தித்தாள்களில் இவர் தொடர்ச்சியான கட்டுரைகளை எழுதினார். இந்தப் புத்தகங்கள் பெண்களின் உரிமைகள் பற்றிய விவாதத்திற்கு பங்களித்தன.
இவர் பாரம்பரிய சமையல் பற்றிய கட்டுரைகளை நீநொர்ஸ்க் என்ற செய்தித்தாள் டென் 17 டி மாயில் வெளியிட்டார். இந்த கட்டுரைகள் பின்னர் ஹைம்ஸ்டெல் என்ற புத்தகத்தில் வெளியிடப்பட்டன.
கார்போர்க் நாடகம் மற்றும் நாட்டுப்புற நடனம், சமையல், புனாட் என்ற உடை பாரம்பரியம் மற்றும் பெண்கள் உரிமைகள் போன்ற துறைகளில் முன்னோடியாக இருந்தார்.
1984 ஆம் ஆண்டில் இந்தோனேசியா பல்கலைக்கழகத்தின் தொல்பொருள் ஆராய்ச்சியாளர்களால் இந்த இடம் முதன்முதலில் கண்டுபிடிக்கப்பட்டு அந்த இடத்தில் அவர்களால் ஆய்வு செய்யப்பட்டது. அகழ்வாராய்ச்சியின்போது உனூர் கண்டுபிடிக்கப்பட்டது. அங்கு 17 உனூர்கள் இருந்தன. அவற்றில் மூன்று குளங்களின் அமைப்பினைக் கொண்டிருந்தன. அங்கு செங்கற்களால் கட்டப்பட்ட கட்டட அமைப்புகள் காணப்பட்டன. அவை களிமண் மற்றும் அரிசி உமிகள் ஆகியவற்றால் செய்யப்பட்ட செங்கற்களால் ஆகும். அங்கு மீட்கப்பட்ட இரண்டு கட்டட அமைப்புகள் கோயில்களின் வடிவத்தினை ஒத்து அமைந்துள்ளன, அவற்றில் ஒன்று ஜீவா கோயில் என அழைக்கப்படுகிறது. ஜீவா கோயில் பின்னர் புதுப்பிக்கப்பட்டு, பழைய இயல்பு நிலைக்கு கொணரப்பட்டது. பண்டுங் தொல்பொருள் அமைப்பின் தலைவர் டாக்டர் டோனி ஜுபியான்டோனோவின் கூற்றுப்படி, ஜீவா கோயில் 2 ஆம் நூற்றாண்டில் கட்டப்பட்டதாகக் கருதப்படுகிறது.
ஜீவாவில் மேற்கொள்ளப்பட்ட ஆரம்ப கால ஆய்வின்போது அங்கு ஐந்தாம் மற்றும் ஆறாம் நூற்றாண்டுகளுக்கு இடையில் இந்த கோயில் கட்டப்பட்டிருப்பதாகக் கண்டறியப்பட்டுள்ளது. இப்பகுதியில் கண்டுபிடிக்கப்பட்ட ஏராளமான பூசைக்குரிய பொருள்கள், கல்வெட்டுகளுடன் கூடிய சிறிய களிமண் மாத்திரைகள் மற்றும் பிரார்த்தனையில் பயன்படுத்தப்படும் புத்தரின் படங்கள் ஆகியவை கண்டுபிடிக்கப்பட்டன. இந்தோனேஷியா பல்கலைக்கழகத்தில் ஒரு மூத்த மனிதவியல் ஆராய்ச்சியாளர் பேராசிரியர் டாக்டர் புதியர்தோனா என்பவர் இந்தப் பொருள்களின் மகரந்தத்தூளியல் பகுப்பாய்வு மேற்கொள்ளப்பட்ட வேண்டும் என்று கூறியுள்ளார். பண்பாடு தொடர்பான ஆவணங்கள், மற்றும் உணவு வகைகள் தொடர்பான சான்றுகள் போன்றவையும் நோக்கப்படவேண்டும் என்று கூறியுள்ளார்.
படுஜாயா என்பது இந்தோனேஷியாவில் மேற்கு ஜாவாவில் கரவாங் என்னுமிடத்தில் உள்ள படுஜாயா என்னும் கிராமத்தில் அமைந்துள்ள ஒரு தொல்பொருள் துறையினரின் தளம் ஆகும். இந்தத் தொல்லியல் தளமானது பகுதி ஐந்து சதுர கிலோமீட்டர்கள் பரப்பளவில் அமைந்துள்ளது. இப்பகுதியில் குறைந்த பட்சம் 30 கட்டுமான உனூர் அமைப்புகள் காணப்படுகின்றன. அவ்விடங்களில் கலைப்பொருள்கள் அதிகமாகக் காணப்படுகின்றன. உனூர் என்பது இந்தோனேசியாவில் சுமத்ராவில் ஜம்பி பகுதியில் அமைந்துள்ள மௌரா ஜாம்பி தொல்லியல் தளத்தில் ஒத்த நிலையில் அமைந்துள்ளதாகும்.
இந்தோனேசியாவின் பழமையான இந்து- பௌத்த இராச்சியமான தருமநகரத்தின் இருப்பிடம் போல இந்த தொல்பொருள் இடத்தின் கண்டுபிடிப்பு மிகவும் முக்கியமானதாக அமைகிறது. மேற்கு ஜாவாவில் பண்டைய கோயில் எச்சங்கள் காணப்படவில்லை. இந்தக் கண்டுபிடிப்புக்கு முன்பாக, மேற்கு ஜாவாவில் நான்கு கோயில் தளங்கள் மட்டுமே கண்டுபிடிக்கப்பட்டுள்ளன, அவை கருட் பகுதியில் உள்ள கங்குவாங் கோயில், ரோங்ஜெங் கோயில், பாமரிக்கன் கோயில் மற்றும் சியாமிசில் உள்ள பனஞ்சங் கோயில் ஆகியனவாகும்.
இந்த இடத்திலும் இதனைச் சுற்றியுள்ள இடங்களிலும் புனி பண்பாட்டினை வெளிப்படுத்தும் வகையில் அமைந்துள்ள களிமண் மட்பாண்டங்களின் துண்டுகள் கண்டுபிடிக்கப்பட்டுள்ளன. புனி பண்பாடு என்பதானது வரலாற்று முந்தைய காலத்திய களிமண் பாண்டங்கள் செய்வத தொடர்பான பண்பாடாகும். இது மேற்கு ஜாவா வடக்கு கடற்கரையில் பரவியிருக்கும் புனி வரலாற்றுக்கு முந்தைய களிமண் கலாச்சாரம் பதுஜயா தளத்தின் முன்னோடியாகக் கருதப்படுகிறது.
கோயிலின் சில தளம் மற்றும் பிற பகுதிகளுடன் கட்டுமானத்திற்காக வளர்ந்த நிலையிலான தொழில்நுட்பம் பயன்படுத்தப்பட்டதை அறியமுடிகிறது. தரை தளத்தின் சில பகுதிகளும், கோயிலின் சில பகுதிகளும் பளிங்கு அளவிலான கற்கள் வலுவூட்டப்படாத கான்கிரீட் ஆகியவற்றால் கடினப்படுத்தப் பட்டுள்ளது. மேலும் சில கோயில்கள் தடிமனான ஸ்டக்கோவுடன் பூச்சும் அதில் காணப்படுகின்றன.
உள்ளூர் இந்தோனேசிய அரசாங்கங்கள் இந்த தளத்தை பராமரிக்காத நிலையில், ஃபோர்டு அமைப்பு அதன் பாதுகாப்பு மற்றும் சுற்றுச்சூழல் மானியங்களின் ஒரு பகுதியாக படுஜாயா வளாகத்தின் ஆராய்ச்சி மற்றும் அகழ்வாராய்ச்சிக்கு நிதி உதவியினை வழங்கி வருகிறது.
அசுரன் தாருகனுக்கு கற்பில் சிறந்த மனைவியான மனோதரி இருப்பதாகக் கூறப்பட்டது, இவர் தனது கணவரை யாரும் வெல்லமுடியாத ஒரு சிறப்பு மந்திரத்தை வைத்திருந்தார், இதனால் இந்த அசுரன் தன் மனைவியில் ஆற்றலால் நிரந்தரமான பாதுகாப்பைக் கொண்டிருந்தான். தாரிகா தன்னை யாரும் வெல்லமுடியாத ஆற்றலைப் பயன்படுத்தி லோங்களைத் துன்புறுத்தியும், தேவர்களின் லோகத்தைக் கைப்பற்றினான். அசுரன் தாரிகாவின் இந்தச் செயல்களைப் பற்றி அறிந்த சிவன் அறிந்ததும், இவர் தனது தீ உமிழும் மூன்றாவது கண்ணைத் திறந்தார். இதன் விளைவாக இந்த மூன்றாவது கண்ணில் இருந்து பத்ரகாளியின் பாரிய மூர்க்க வடிவம் வெளிப்பட்டது இவ்வாறு வெளிப்பட்ட பத்ரகளியை தாரிகாவை அழிக்கும்படி சிவன் கட்டளையிட்டார். இந்த பத்ரகாளியின் வாகனமாக வேதாளம் இருந்தது.
பத்யிரகாளி என்பவர் தென்னிந்தியாவின் மிகப் பிரபலமான ஒரு இந்து மதம் தெய்வம் ஆவார். தேவி மகாத்மியத்தில் குறிப்பிடப்பட்டுள்ள பெரிய தெய்வமான சக்தி அல்லது ஆதி பராசக்தி ( துர்க்கை, தேவி, மகாதேவி, அல்லது மகாமயை என்றும் அழைக்கப்படுகிறார்) என்ற துடியான தெய்வ வடிவங்களில் இவரும் ஒருவர். கேரளத்தில் வணங்கப்படும் மகாகாளி, சாமுண்டி மற்றும் காளி போன்ற தெய்வங்கள் பெரிய தெய்வமான பத்திரக்காளியின் பிரபலமான வடிவங்களாகும். இதனால். கேரளத்தில் இவர் நல்லதைப் பாதுகாக்கும் மகாகளியாகவும் நன்மை மற்றும் நல்வாய்ப்பின் வடிவமாகக் காணப்படுகிறார்.
இந்த தெய்வம் மூன்று கண்கள், மற்றும் நான்கு, பதினாறு அல்லது பதினெட்டு கைகளைக் கொண்டவராக குறிக்கப்படுகிறார். இவர் கைகளில் பல ஆயுதங்களை ஏந்தியவாறு உள்ளார். இவருடைய தலையைச் சுற்றிலுமிருந்து தீப்பிழம்புகள் பாய்கின்றன, இவரது வாயில் இருந்து கோரைப் பற்கள் நீண்டுள்ளன. இவரது வழிபாடு சப்தகன்னியரின் தாந்த்ரீக பாரம்பரியத்துடனும், பத்து மகா வித்யக்களின் பாரம்பரியத்துடனும் தொடர்புடையது மற்றும் சக்தியின் அகன்ற குடையின் கீழ் வருகிறது. சர்க்காரா, கொடுங்கல்லூர், ஆட்டுக்கல், செட்டிகுளங்கரா, திருமந்தம்குன்னு மற்றும் சோட்டனிகாரை ஆகியவை கேரளத்தில் உள்ள பிரபலமான பத்ரகளி கோயில்கள் ஆகும்.
சமஸ்கிருதத்தில், பத்ரா என்றால் ஒழுக்கமானவர் என்று பொருள் . இந்த பெயரின் ஒரு முக்கிய சமய விளக்கம் என்னவென்றால், பத்ரா என்ற சொல்லானது 'ப' மற்றும் 'டிரா' என்ற சொற்களின் சேர்கையில் இருந்து வந்தது, 'ப' என்ற எழுத்தின் பொருள் தேவநகிரியில் 'மாயை' அல்லது 'மாயா' என்றும், 'டிரா' என்பது மீஉயர்நிலை என்ற பொருளைக் கொண்டதாக பயன்படுத்தப்படுகிறது, அதாவது 'மிக / மிகப் பெரியது. ' இது பத்ராவின் பொருளை மகா மாயா என்று ஆக்குகிறது. எனவே 'பத்ரா காளி' என்ற சமஸ்கிருத பெயரை இந்தியில் 'மகாமயா காளி' என்று மொழிபெயர்க்கலாம்.
காரளத்தில் இன்றும் பத்ரகாளி வழிபாடு காணப்படுகிறது. மார்கண்டேய புராணத்தில் தோன்றிய ஒரு கதையை அடிப்படையாகக் கொண்ட தாரிகாவைக் வதம் செய்தவர் "தரிகாஜித்" என்று பொதுவாக வழிபடுகிறார். இது "பத்ரகாளி மகாத்மியம்" அல்லது "தாருகா வதம்" என்று அழைக்கப்படுகிறது.
இத்தாலியப் பிரெஞ்சு எழுத்தாளர் கிறித்தைன் தெ பிசான , நகரச் சீமாட்டிகளின் நூல், ' ஆகிய நூற்களின் ஆசிரியர் சிமோன் தெ பொவாரை முதல் பெண்ணியராக மேற்கோள் காட்டியுள்ளார். இவர் பாலியல் உறவுகளைப் பற்றீ எழுதியுள்ளார். மிக முந்திய பெண்ணிய எழுத்தாளர்களில் ஈன்ரிச் கார்னேலியசு அக்ரிப்பா, மாதெசுத்தா தி போசோ தி ஃபோர்சில் ஆகியோர் அடங்குவர்; 17 ஆம் நூற்றாண்டு இங்கிலாந்து எழுத்தாளர் அன்னா வூல்லி ,யுவானா இனேசு இலா குரூசு, மெக்சிகோ, மரீ தெகவுர்னே, ஆன்னி பிராத்சுட்டிரீட், அன்னா மரியா வான் சுர்மன், பிராங்குவா பவுல்லைன்தெ இலா பாரே ஆகியோர் மறுமலர்ச்சிக் காலப் பெண்ணியர்கள் ஆவர். பெண்கள் உண்மையான அறிஞர்களாக உருவாகியமை மறுமலர்ச்சிக் கால மாந்தநேயத்தையே உருமாற்றிப் போட்ட்து. கசாந்திரா பெதேலி மாந்தநேயக் குழுவில் இணைந்த முதல் பெண் ஆவார். இவர் தனது காலத்துக் கட்டுபாடுகளைக் கடந்து பெருபுகழ் ஈட்டினார்.
பெண்ணிய வரலாறு என்பது சமமான பெண் உரிமை நோக்குடைய பெண்ணிய இயக்கங்கள், பெண்ணிய கருத்தியல்கள் கருப்பொருள்களைப் பயிலும் அறிவுப் புலமாகும். உலகளாவிய பெண்ணியம் நாட்டையும் பண்பாட்டையும் காலத்தையும் சார்ந்து தன் காரணிகளிலும் இலக்கிலும் உள்நோக்கிலும் வேறுபட்டாலும் பெண் உரிமை சார்ந்த அனைத்து இயக்கங்களுமே பெண்ணிய இயக்கங்களாகவே கருதப்படும் என மேற்கத்திய பெண்னிய வரலாற்றாசிரியர்கள் கூறுகின்றனர். வேறு சில வரலாற்றாசிரியர்கள் புத்தியற்காலப் பெண்ணிய இயக்கங்களை மட்டும் இப்பெயருக்குள் அடக்கி, அதற்கு முந்திய இயக்கங்களை முதனிலைப் பெண்ணிய இயக்கங்களாகவே கருதுகின்றனர்.
பெண்ணிய இயக்கத்துக்கு முன்பாக பெண்களின் சமனின்மைக்குப் போராடிய பெண்கள் முதனிலைப் பெண்ணியவாதிகள் என அடையாளப்ப்படுத்தப் படுகின்றனர்.தொடக்க காலப் பெண்ணியப் பங்களிப்புகளை இந்நிலை குறைத்து மதிப்பிடுவதாலும் முதனிலைப் பெண்ணியம், பின்னைப் பெண்ணியம் ஆகிய சொற்கள் குறிப்பிடுவது போல பெண்ணிய வரலாறு ஒற்றை நேரியல்பு வரலாறாக அமைவதில்லை என்பதாலும் சில அறிஞர்கள் இந்த வகைபாடுகளை ஏற்க மறுக்கின்றனர்.
ஆண்டாள் எனும் பெண் நாயன்மார் 7 அல்லது 8 ஆம் நூற்றாண்ளவில் வாழ்ந்தார். இவர் தன் திருப்பாவைப் பாடலுக்குப் பெயர்பெற்றவர். இவர் கோதா மண்டாலி எனும் பெண்குழுவைப் பெரிதும் ஊக்கப்படுத்தினார். இவர் திருமால் பேரில் தெய்வீக்க் காதல் கொண்டூ மனத்தளவில் அவரை திருமணம் செய்துகொண்டார்; இதைச் சிலர் வழக்கமான செயல்பாடுகளைத் துறந்து தன்னுரிமையைப் பெற்றபெண்ணியச் செயல்பாடாக்க் கருதுகின்றனர்.
பெண்ணிய வரலாற்றில் இப்பகுப்பு வழக்கமாகப் பின்பற்றப்பட்டாலும், இந்த அலைகளுக்கு இடையிலான வரலாற்றைப் புறக்கணித்து மறைத்த்தற்காகவும் சில பெயர்பெற்ற பெண்ணியவாதிகளை மட்டுமே கருதியதற்காகவும் வெள்ளையின முதலாளியப் பெண்கள் கண்ணோட்ட்த்தை மட்டுமே கருதியதற்காகவும் , அதன் இனவாத் குடியேற்றவாத மனப்பான்மைக்காகவும் ஆங்கிலோசாக்சனியம் சாராத பெண்ணியவாதிகளால் கேள்விக்குள்ளாக்கப் பட்டது.
இரண்டாம் அலைப் பெண்ணியம் : இது பாலினப் பாத்திரம், சமூகத்தில் பெண்களின் பாத்திரம் போன்ற பண்பாட்டுச் சமனின்மைகளை விவாதத்துக்கு எடுத்துக்கொண்டு பெண்னிய இயக்கத்தினை அகல்விரிவாக்கிப் போராடிய நிலையாகும்.
மூன்றாம் அலை பெண்ணியம் : இது இரண்டாம் அலைப் பெண்ணியத்தைத் தொடர்ந்து வந்த, அதன் தோல்விகளுக்கு முகம்கொடுத்த பெண்ணியச் செயல்பாட்டின் பல்வேறு பாங்குகளை உள்ளடக்குகிறது.
24 நூற்றாண்டுகளுக்கு முன்பே, பிளாட்டோ, பெண்களின் முழுமையான அரசியல் உரிமைக்காகவும் சமத்துக்காகவும் வாதிட்டுள்ளார் அ எலைன் ஆப்மன் பரூக் கூறுகிறார்.
புத்தியற் காலப் பெண்ணிய வரலாறு முந்தைய வளர்ச்சியையும் நோக்கங்களையும் சார்ந்து மூன்று கால கட்டங்களாக அல்லது அலைகளாகப் பகுக்கப்படுகிறது:
முதல் அலை பெண்ணியம்: இது 19, 29 ஆம் நூற்றாண்டில் சட்டச் சமனின்மைகளை எதிர்த்து, குறிப்பாக பெண் வாக்குரிமைக்காகப் போராடிய நிலையாகும்.
கேரளாவின் எர்ணாகுளத்திலலுள்ள பெரும்பாவூரில் விஜயன் நாயர் மற்றும் பத்மினி தம்பதியர்களுக்கு மகளாக ரேணுகா பிறந்தார். பெரும்பாவூரில் உள்ள இராணி மேரிப் பள்ளி மற்றும் அனிதா வித்யாலயாவில் தனது ஆரம்பக் கல்வியை முடித்த பின்னர், கொத்தமங்கலம் எம்.ஏ. பொறியியல் கல்லூரியில் பி.டெக் பட்டம் முடித்தார். பெரும்பாவூரைச் சேர்ந்த இசை ஆசிரியர்களான சுசீலா மற்றும் சரோஜா ஆகியோரிடம் நான்கு வயதிலிருந்தே ரேணுகா இசையைப் படிக்கத் தொடங்கினார். 1990 முதல் சந்திரமனை நாராயணன் நம்பூதிரியின் சீடரானார். 1992 இல் பெரும்பாவூரில் உள்ள தர்மசாஸ்தா கோவிலில் தனது இசை நிகழ்ச்சியைத் தொடங்கினார். பின்னர், சென்னையின் பிரபல இசைக்கலைஞர் சீதா நாராயணனின் சீடரானார். கேரள மாநில பள்ளி இளைஞர் விழாவில் பாரம்பரிய இசை மற்றும் மெல்லிசை ஆகிய இரண்டிலும் முதலிடம் பெற்றார். சென்னை மியூசிக் அகாதமியில் கர்நாடக இசையைப் பாடி வருகிறார். இவர் மத்திய அரசின் உதவித்தொகை பெற்றுள்ளார். தற்போது இவர் ஒரு தகவல் தொழில் நுட்ப நிபுணராக பணிபுரிகிறார். ரேணுகா 7 ஆம் வகுப்பு படிக்கும்போதே தனது முதல் இசை நிகழ்ச்சியை நடத்தினார். .